
“¿Quien es masón? Quien me precede en el escalofón”. 
Fontes documentais sobre a masoneria no Archivo 
General de la Guerra Civil Española de Salamanca 


Manuela Santalla López 


A masonería é un fenómeno histórico que esta presente cons- 
tantemente ó longo destes tres últimos séculos. E sen embargo, 
poucos temas, se manifestan tan polémicos e controvertidos. O 
famoso contubemio xudeo-masónico-comunista chegou a facerse 
familiar se ben poucos sabían de feito o que significaba ou inten- 
taba escamotear. A masonería convertese así nun recurso fácil sobre 
o que votar a culpa de todo o malo, tanto no eido político, como no 
relixioso, social e histórico; (Manuela Santalla, "A represión e 
Bóveda", no Congreso A Galicia de Bóveda, 27-29 de novembro do 
2003, Pontevedra). 

O paso da masonería medieval dos consbuctores de catedrais, 
a chamada masonería operativa (onde os membros se obrigaban a 
ser bos cristiáns, a asistir a igrexa e a promover o amor a Deus e o 
próximo); á masonería modema, a chamada masonería especula- 
tiva, pode seguirse a bavés de diversos documentos que permiten 
constatar esta transición. Entre estes, se atopa a Gran Loxia de 
Edimburgo, que conserva os seus arquivos completos dende o ano 
de 1599. O estudio desta documentación permítenos constatar 
como ó longo do século XVII aparecen nos procesos verbais, ó lado 
dos verdadeiros operarios que traballan a pedra, oubos persoeiros 
dos que consta exercían unha profesión totalmente diferente: 
avogados, mercadores, cirurxiáns, etc. 

Naquela época, asistían ás reunións masónicas os afeccio- 
nados á arte da construcción a título de membros honorarios, mais 
coñecidos có nome de "masóns aceptados". Estes eran persoeiros 
da alta sociedade que patrocinaba ós gremios e lles prestaban 
axuda na financiación das catedrais ou mosteiros. A partir do 
século XVII, os masóns se dedicarán tamén a construcción de edifi- 
cios profanos. Así, ó cesar a conshucción das grandes catedrais, as 
irmandades e as loxias masónicas foron quedando en mans dos 
membros adoptivos, os chamados, francmasóns adoptado, é dicir, 
que os especulativos se impuxeron ós operativos. De aí que a orga- 
nización profesional dos constructores de catedrais derivará cara 
outra masonería, a especulativa, que tomou corpo a partir das 

Constitucións de Anderson no ano de 1723. A partir de aquí a 
masonería se transformou nunha institución, onde a característica 
era a consecución dunha finalidade ética, susceptible de propa- 
garse por todos os pobos civilizados. 

Amasonería pode considerarse, dende o seu nacemento, como 
unha escola de formación humana, na que abandonadas as ensi- 
nanzas técnicas da construcción, se transformaba nunha asociación 
cosmopolita que acollía a homes diferentes por razón da lingua, a 
cultura, a relixión, a raza e incluso as preferencias políticas. Coin- 
cidían no seu desexo común de perfeccionarse por medio dunha 
simboloxía de natureza mística ou racional e da axuda ós demais 
través da filantropía e da educación. 

Ó sentimentalismo e a filantropía uniráselles un gusto polo 
misterioso, unha mística da Razón, que produciría una serie de 
grados iniciátícos con nomes, como "caballeros de Oriente", "caba- 
lleros de la espada", "caballeros del Temple", etc.; e que explican o 
mito que ó seu redor se formaría, sobre todo, debido á confusión 
xurdida ó proliferar as sociedades secretas, e o identíficarse errone- 
amente, ós masóns, cós iluminados bávaros, os xacobinos, carbona- 
rios e outros grupos máis o menos secretos. 

Historicamente a masonería non é un termino unívoco e se 
acepta a división entre a masonería anglosaxona e a masonería 
latina. A primeira é unha masonería que só admite como membros 
a varóns que cren en Deus e na inmortalidade do alma, baixo o 
compromiso de fidelidade sobre o libro sagrado dunha relixión. 

A masonería latina, referida a Europa continental a partir do 
século XIX, debido as características politico-relixiosas experi- 
mentou algunhas variacións que se manifestan nun forte laicismo e 
anticlericalismo, chegando nalgúns casos a supresión da antiga 
invocación masónica " A la gloria del Gran Arquitecto del Universo". 

No estado español, a masonería no século XIX, se identifica ou 
confunde coas sociedades secretas (comimería, sociedades patrió- 
tícas, os reformadores, iluministas, etc..), onde militares e polítícos 
van a conspirar dende a clandestinidade contra o absolutismo. 

No último tercio do século XIX, a masonería española e por 
suposto, a galega, sufrirá unha profunda crise tras as enérxicas 
campañas realizadas dende o catolicismo español có apoio do 
goberno Cánovas, achacándolles entre outras cousas, ó estar 
complicados nos movementos independentistas de Cuba e Filipi- 
nas. Nestes anos se asiste a aspiración histórica de secularizar a 
vida. As novas leis regulan o dereito de asociación (1887), a liber- 
dade de imprenta ou a tolerancia relixiosa que permiten a reorgani- 
zación do pensamento liberal ó redor de sociedades de librepensa- 
dores, ateneos, sindicatos e por suposto, da masonería. 

Ó mesmo tempo, os detentadores tradicionais do poder, como 
a igrexa, non se resignan a compartilo cos novos participantes. Así 
na Galicia de principios do século XX, o enfrentamento laicista/ 
clericalista é maioritariamente rural, cunha explotación da terra 
marcada polo minifundio e as rendas forais. Neste contexto a aldea 
é o ámbito de cohesión social e nelas o papel da igrexa é funda- 
mental; a pesar de que a entidade xurídico-administrativa era o 
municipio, na realidade é secundario e a demarcación efectiva será 
a parroquia, o que amosa o poder do estamento clerical. Coa 
emigración a Ultramar e a chegada das remesas dos emigrados, se 
producirá unha transformación da propiedade da terra, desapare- 
cendo o sistema foral. Os emigrantes galegos retornados traen 
unha nova realidade política, republicana e laica, moitas veces 
producto do seu achegamento as loxias masónicas ultramarinas. 
(A masonería galega na emigración, é de destacar que a mesma 
Asociación Iniciadora y Protectora de la Real Academia Gallega, 
instituída en 1905 na Habana polo masón e ferrolán Xosé Fontela 
Leal, simbólico "Murguía", o primeiro presidente fora Manuel 
Curros Enríquez, igualmente masón). 

Será a partir de 1907, cando en Tui, Vigo, Ferrol e sobre todo, 
na Coruña se reinicie a masonería galega, tendo un gran auxe baixo 
a dictadura de Primo de Rivera e a II República. Destacarán figuras 
republicanas e da intelectualidade galega, como Casares Quiroga, 
Gerardo Abad Conde, Alfredo Somoza, Manuel Lugrís Freire, etc. 
En canto as filiacións políticas destes masóns, hai que sinalar o 
dominio do republicanismo: partido republicano radical e a 
"izquierda republicana", mais alonxados os socialistas. Socio- 
profesionalmente destacase unha tendencia cara a proletarización, 
onde un proletariado cualificado e politicamente moi concienciado, 
ira dominando os chamados "cadros lóxicos" dos diversos talleres 
na etapa republicana. Entre os masóns destacados deste período 
estarían: Benjamín Balboa López, Matías Usero Torrente, Ramón 
Beade Méndez, Camilo Díaz Valiño, Arturo Cuadrado Moure, 
Lauréano Santiso Girón, Jesús Parrado Bahamonde, Amancio 
Caamaño Cimadevila, José Echevarría Novoa, etc. 

Nun principio a militarada do 18 de xullo do 36 ía dirixida 
contra a "bolchevización" que non a "masonización" da situación 
de España tralo triunfo da Frente Popular. No aparecían prohibi- 
cións referenciadas a masonería. En 1935, o xeneral Franco, xefe do 
estado maior central do exército, fixera pública a súa fobia persoal 
pola masonería. O primeiro decreto antimasónico da España suble- 
vada, elaborado en Canarias, foi o do 15 de setembro de 1936 a 
pesar da directa oposición do presidente Cabanellas, recoñecido 
masón. 

Cando Franco sexa elixido comandante en xefe da citada 
Xunta de Defensa, voltará a manifestar a sua fobia persoal polo 
hieramismo. A orde do 10 de xaneiro de 1937, firmada polo home 
de confianza de Franco, o xeneral Fidel Dávila, se ampliaba ou 
especificaba mellor o contemplado no decreto n° 108, volvendo 
agora a xogar coa ambigüedad en relación á orde do "Gran Arqui- 
tecto do Universo". 

A fobia persoal de Francisco Franco cara a masonería lévano a 
publicar unha serie de artigos no periódico falanxista "Arriba", 
atacando á masonería "que se había confabulado con el comu- 
nismo para destruír España". Os artigos de Franco, firmados baixo 
o pseudónimo de Jakim Boor, foron recompilados nun libro que se 
publicou no ano de 1952. 

Dende maio de 1937, a creada Delegación de Asuntos Especia- 
les, dependente exclusivamente de súa secretaría xeral, recopilaba 
e catalogaba por expedientes persoais e por logias, todas as infor- 
maciones contidas na documentación masónica que desde o 18 de 
xullo do 36 se requisará en todas as poboacións que paulatina- 
mente as súas tropas foron incorporando á "zona nacional". 

Os primeiro paso lexislativo antimasónico da España nacional 
vai a ser o decreto do 21 de decembro de 1938, polo que ordenaba 
que todos os símbolos de carácter masónico fosen destruídos e 
quitados de todos os cemiterios da zona nacional nun prazo de 
dous meses. A esta prohibición sobre a existencia de símbolos 
masónicos nos cemiterios, lle sucedería a Lei de Responsabilidades 
políticas do 9 de febreiro de 1939, en realidade a 3° e última fase de 
aquel decreto n° 108, onde despois da enumeración de partidos e 
asociacións fora da lei, en vez de deixar o discurso na ambiguedade 
do indefinido, se incluían tamén como proscritas, as loxias maso- 
nicas. Despois entraría en vigor a Lei da Xefatura do Estado para a 
represión da masonería, comunismo e demais sociedades clandes- 
tinas, do 1° de marzo de 1940. 

En Galicia, dendo os primeiros días da Guerra Civil, a repre- 
sión levada a cabo contra a diversas organizacións da Frente 
Popular, identificadas coa masonería vai ter lugar moi cedo. 

O Archivo General de la Guerra Civil Española (agc), de 
Salamanca, foi creado por Real Decreto 426/1999 de 12 de marzo, 
tomando como núcleo documental o existente na Sección Guerra 
Civil do Arquivo Histórico Nacional, coa finalidade de "reunir, 
conservar y disponer" dos seus fondos documentais para a investi- 
gación, a cultura e a información. Dita Sección creouse por orden 
do Ministerio de Cultura de maio de 1979, pola que se dispuxo a 
adscrición deses fondos ó Arquivo Histórico Nacional, formando 
no mesmo unha División independente. 

A orixe deste fondo esta en que unha vez iniciada a Guerra 
Civil, os sublevados tiñan unha gran idea da transcendencia que 
podía ter a recollida dos documentos de todo tipo producidos polo 
inimigo para a loita contra o mesmo. Serían especialmente útiles na 
tarefa de controlar o territorio, asegurar o dominio no mesmo 
mediante a identificación dos desafectos, preparar o camiño para o 
avance en territorios republicanos e incluso, para sentar as bases do 
seu gobemo en canto á represión e a propaganda. 

Así, a relación entra a documentación masónica e aqueles que 
a acumularon, creou unha situación realmente peculiar, pois 
supuxo o cambio de sentido da primeira. Pasou a ser documenta- 
ción antimasónica tralo seu axeitado tratamento. E dicir, esta docu- 
mentación non sen transformou nun mero deposito ou almacén de 
referencias ou antecedentes dos cidadáns, senón que conformou 
novos expedientes con finalidades diferentes, maioritariamente 
represivas. 

Dende o inicio da guerra foi patente a utilización da masonería 
como un dos elementos recurrentes nas ideas expostas polo bando 
nacional. A masonería, causa de todo tipo de males, aliada con 
xudeos e marxistas, identificada coa República, era ademais 
inimiga da igrexa e contraria ó movemento nacional. De aí a impor- 
tancia de loitar contra ela. 

Nos primeiros meses da guerra a tarefa da recollida de docu- 
mentación era algo que non se facía sistematicamente. Para solu- 
cionar este problema en abril de 1937 se creou a "Oficina de inves- 
tigación y Propaganda Anticomunista", dependente da secretaría 
xeral do xefe do estado, á que se lle encargou recoller, analizar e 
catalogar todo tipo de materias de propaganda na zona ocupada e 
por ocupar, tarefa na que as autoridades civís e militares debían dar 
todo o seu apoio. 

Se inicia este recollida de documentación en Vizcaya, e en 
xuño do 37, que se enviou a oficina central de Salamanca, co 
obxecto de analizar, clasificar e catalogar, "con fines policíacos, 
creación de ficheiros de sociedades secretas e dos seus afiliados", é 
dicir, a intención dende un primeiro momento nó a da contrapro- 
paganda, senón dunha labor policial e informativa. Coa toma de 
Bilbao por parte dos nacionais en xullo do 37, se organizou a 
"Recuperación de Documentos", con equipas que entraban ás 
poboacións recollendo todo tipo de materiais, que remitían a 
Salamanca, especialmente aqueles que podían ser utilizados para 
obter os antecedentes politico-sociais; participando nesta tarefa, as 
equipas de recuperación dos documentos como o persoal da 
Oficina de Investigación y Propaganda Anticomunista. Nese ano 
de 1937, así mesmo se creará a Delegación de Asuntos Especiais, 

nomeando como delegado, o responsable da recollida de docu- 
mentación de Bilbao, Marcelino de Ulibarri y Eguilaz, mais tarde 
ascendido xefe da "Delegación do estado para a recuperación del 
documento", creado en 1938, baixo a dependencia do ministerio do 
interior. A partir do ano de 1944 se unificaron os diversos servicios 
baixo a denominación de "Delegación Nacional de Servicios Docu- 
mentais", quedando encadrados estes arquivos, dependentes da 
Presidencia do gobemo e conformando coa documentación masó- 
nica a chamada Sección Especial. 

Neste contexto, diversas foron as instancias que se ocuparon 
de facilitar a labor represiva e o control dos "enemigos de la 
patria"; dende os tribunais ata as comisión de depuración, pero a 
Sección Especial se centrou nunha: o "Tribunal Especial para la 
Represión de la Masonería y el Comunismo". Tratábase dunha xu- 
risdicción especial baixo a dependencia da presidencia do goberno, 
creada pola lei antimasónica de 1940 para sancionar a masonería, e 
o primeiro presidente foi Marcelino de Ulibarri. 

Para a represión contra os masóns identificados, se estimou de 
especial interese contar coa súa propia documentación, o que 
explica a súa recollida de forma sistemática. No transcurso da 
guerra, a equipa nomeada para este efectos compuxo un volumi- 
noso "índice" de 80.000 individuos sospeitoso de pertencer á maso- 
nería e elo a pesar de que os masóns españois no pasaban no ano de 
1936 de 6.000. As fichas dos así encausados servirían mais tarde 
para aplicar a Lei para a represión da masonería e do comunismo 
de 1940. 

En resumen a documentación referente a masonería (e outras 
organizacións da Fronte Popular) no Archivo General de la Guerra 
Civil Española de Salamanca, se atopa en dous fondos: o da citada 
Delegación Nacional de Servicios Documentais, que se divide en 
dúas seccións: a Especial e a Político-social. O segundo grupo de 
fondos corresponden con aqueles ingresados no arquivo por 
compra ou donación. 

Delegación Nacional de Servicios Documentais. 

Comprende dúas seccións: a Especial e Político-social 

► Sección Especial (a veces chamada, "Sección masónica" ou 
"Arquivo masónico"). Agrupa os fondos procedentes da 
primitiva Delegación de Asuntos Especiais creada en 1937, que 
en 1944 se integraron na Delegación Nacional de Servicios 
Documentais y a partir de 1958 nos Servicios Documentais de 
Presidencia de Goberno, ata o ano de 1977 en que pasaron o 
ministerio de Cultura. É dicir, recolle toda a documentación 

incautada as institucións masónicas e a que se elaborou sobre 
as mesmas. Se estructura en tres tipos de expendientes rnfor- 
mativos: persoais, de loxias e de asuntos. Como instrumentos 
de control e descrición conta con: ficheiro xeral masónico, 
libros rexistro de masóns; libros rexistros de expedientes; 
ficheiro de loxias e asuntos e índice de asuntos da sección 
especial. 

► Sección Político-social, de maior volume que a anterior, 
conserva a documentación recollida en todo tipo de institu- 
cións e organizacións republicanas, estructurándose por la 
zona ou provmcia de procedencia. O Tribunal especial para a 
represión da masonería e o comunismo, constitúe o segundo 
fondo documental referente á masonería existente no Archivo 
Histórico Nacional de Salamanca. Si a sección especial tiña 
como finalidade tanto o estudio da masonería como a repre- 
sión da mesma, neste Tribunal se estudia sobre todo, a repre- 
sión xeral trala Guerra civil e os aparatos policiais e rnforma- 
tivos creados polos vencedores. O Tribunal especial para a 
represión da masonería e o comunismo, foi creado en 1940 e o 
seu primeiro presidente foi Marcelmo de Ulibarri. Aínda que a 
súa sede se fixou en Madrid, comezou a funcionar en 
Salamanca, nun oficrna provisional, dentro da Delegación de 
Asuntos Especiais. O seu funcionamento estaba ligado á 
Sección Especial, pois era esta a que proporcionaba a maior 
parte dos datos en forma de informes sobre os que se asen- 
taban as acusacións sobre os que se elaboraban os procesos. 

O segundo grupo de fondos dos que destacamos que foron 
rngresado no arquivo por compra ou doazón, teñen un gran mte- 
rese. Entre eles se atopan: os da Federación Española de Deporta- 
dos e Intemados Políticos; o Archivo del Comisario General de la 
Flota Republicana; o Exilo Español en Argentina, Fuentes Orales 
(entre elas, E1 exilio Español en México e a Brigada Internacional 
Abraham Lincoln); o Archivo del Exilio Filosófico Español en 
México; coleccións fotográficas, como as de Rober Capa, 
Deschamps, Kati Horna ou Maio; a Liga de mutilados, mválidos y 
viudas de la guerra de España en Francia, etc. 

